CELEX: 62008CO0180
Language: fi
Date: 2008-11-13
Title: Yhteisöjen tuomioistuimen määräys (kuudes jaosto) 13 päivänä marraskuuta 2008.#Maria Kastrinaki tou Emmanouil vastaan Panepistimiako Geniko Nosokomeio Thessalonikis AHEPA.#Ennakkoratkaisupyyntö: Dioikitiko Efeteio Thessalonikis - Kreikka.#Työjärjestyksen 104 artiklan 3 kohdan ensimmäinen alakohta - Direktiivi 89/48/ETY - Tutkintotodistusten tunnustaminen - Opintojen suorittaminen "vapaata opetusta antavassa laitoksessa", jota vastaanottava jäsenvaltio ei ole tunnustanut oppilaitokseksi - Psykologia.#Yhdistetyt asiat C-180/08 ja C-186/08.

Yhteisöjen tuomioistuimen määräys (kuudes jaosto) 13.11.2008 – Kastrinaki vastaan AHEPA
      (yhdistetyt asiat C‑180/08 ja C-186/08)
      Työjärjestyksen 104 artiklan 3 kohdan ensimmäinen alakohta – Direktiivi 89/48/ETY – Tutkintotodistusten tunnustaminen – Opintojen suorittaminen ”vapaata opetusta antavassa laitoksessa”, jota vastaanottava jäsenvaltio ei ole tunnustanut oppilaitokseksi
         – Psykologia
      
      Henkilöiden vapaa liikkuvuus – Sijoittautumisvapaus – Työntekijät – Vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustaminen – Direktiivi 89/48 (Neuvoston direktiivin 89/48 3 artikla) (ks. 50–53 kohta ja tuomiolauselma)
      Aihe 
      
         
               Ennakkoratkaisupyyntö – Dioikitiko Efeteio Thessalonikis – Vähintään kolmivuotisesta ammatillisesta korkeammasta koulutuksesta
                  annettujen tutkintotodistusten tunnustamista koskevasta yleisestä järjestelmästä 21.12.1988 annetun neuvoston direktiivin
                  89/48/ETY (EYVL L 19, s. 16) 1, 2, 3 ja 4 artiklan tulkinta – EY 39 artiklan 1 kohdan, EY 10 artiklan 1 kohdan, EY 43 artiklan,
                  EY 47 artiklan 1 kohdan, EY 49, EY 55, EY 149 ja EY 150 artiklan tulkinta – Jäsenvaltion kansalainen, joka on toiminut säännellyssä
                  ammatissa vastaanottavassa jäsenvaltiossa sekä ennen sitä, kun hänen akateemisten opintojen päätteeksi toisesta jäsenvaltiosta
                  saatujen muodollista pätevyyttä osoittavien asiakirjojensa ammatillinen vastaavuus on tunnustettu, että tämän jälkeen – Yliopisto-opintojen
                  suorittaminen aikaisemmin osittain franchising-sopimuksen perusteella sellaisessa laitoksessa, jota vastaanottava jäsenvaltio
                  ei ole tunnustanut yliopistolliseksi oppilaitokseksi – Mahdollisuus estää työntekijää harjoittamasta ammattitoimintaansa sen
                  vuoksi, ettei tällaisia muodollista kelpoisuutta osoittavia asiakirjoja ole tunnustettu
               
            Ratkaisu 
      Vastaanottavan jäsenvaltion viranomaisten on vähintään kolmivuotisesta ammatillisesta korkeammasta koulutuksesta annettujen
         tutkintotodistusten tunnustamista koskevasta yleisestä järjestelmästä 21.12.1988 annetun neuvoston direktiivin 89/48/ETY 3
         artiklan nojalla annettava jäsenvaltion kansalaisen, jolla on tässä direktiivissä tarkoitettu tutkintotodistus, jonka toisen
         jäsenvaltion toimivaltainen viranomainen on myöntänyt, harjoittaa ammattitoimintaansa samoin edellytyksin kuin kansallisten
         tutkintotodistusten haltijoiden, vaikka
      
      –        tämän tutkintotodistuksen mukaan koulutus on hankittu kokonaan tai osittain vastaanottavassa jäsenvaltiossa sijaitsevassa
         laitoksessa, jota ei tämän jälkimmäisen jäsenvaltion lainsäädännössä tunnusteta oppilaitokseksi ja
      
      –        toimivaltaiset kansalliset viranomaiset eivät ole tunnustaneet tätä tutkintotodistusta.